text:
Abaturage baturiye umupaka wa Rusumo bo mu Karere ka Kirehe , bavuga ko bafite ikibazo cyo kuba indangamuntu zabo zanditseho izina rimwe gusa ibi bikababera imbogamizi kuko hari serivisi zimwe na zimwe badashobora guhabwa zirimo kutabona icyangombwa kibemerera kwambuka umupaka.
Abaturage bo mu midugudu Nyakwisi,Shungerezo na Rusumo yo mu Kagari ka Nyakurazo ,Umurenge wa Kigarama ho muri Karere ka Kirehe nibo bavuga ko basangiye iki kibazo cyo kuba indangamuntu zabo zarasohotseho izina rimwe.
Ngo aba baturage ubwo hafatwaga indangamuntu nshya bari bandikishije amazina yabo bose ariko ngo izabo zagiye gusohoka ziza ziriho izina rimwe gusa.
Aba baturage bavuga ko nubwo baturiye umupaka uhuza u Rwanda na Tanzania badashobora kwambuka kuko badahabwa icyangombwa kuko indangamuntu zabo ziriho izina rimwe.
Bavuga ko bagerageje kwitabaza inzego z’ibanze zikababwira ko zizabakorera ubuvugizi ndetse ko ubuyobozi bw’Akarere bwaje kubasura bakabugezaho iki kibazo bukabemerera ko buzaguruka bugafotora indangamuntu zabo bukajya kuzikosoza ariko ngo barategereje amaso ahera mu kirere.
Aba baturage bavuga ko nubwo ari abanyarwanda ariko bameze nk’abafunze aho batanga urugero ko ibyangombwa byose basaba batanga amazina yabo abiri bityo bikaba bidahuje n’irangamuntu bityo bakaba basaba ko iki kibazo cyakosorwa bakaba abanyarwanda nk’abandi.
Umunyamabanga Nshingwabikorwa w’Umurenge wa Kigarama,Rwabuhihi Pascal yabwiye Radio/TV1 dukesha iyi nkuru ko iki kibazo atari akizi ariko ko kuva kimenyekanye ubuyobozi bugiye kugikurikirana kugira ngo bufashe aba baturage kubona indangamuntu ziriho amazina yabo yose.
Gabriel Habineza/Umubavu.com


c: text/html

text:
REKA TUREBE INGARUKA Z’URUSENDA K’UMUGORE UTWITE
Mu byukuri Urusenda ni kimwe mu biryoshyabiryo, gihita gikwirakwira umubiri wose wa muntu,
Urusenda iyo umuntu aruriye, rwirukira mu myanya myibarukiro cyane kurusha ahandi,
Umukobwa cyangwa Umugore, iyo ariye urusenda, ruhita rwirukira muri nyababyeyi, rukajya kuganira n’imisemburo yibera muri Icyo gice,
Iyo umubyeyi utwite arufashe rushobora kuba nyirabayazana yo kuba yagira ibise igihe kitaragera (early contractions)
Cyangwa se akagira ibibazo bijyanye n’igogora ryo mu mara.
Ngo nubwo bidahita bigira ingaruka ku mwana ako kanya, bishobora gutuma agira ibibazo mu gihe umubyeyi atwite, harimo no gutakaza iremwa ry’ubwoya bwose buba ku mubiri (Umusatsi, ingohe, …)
Ibi bikaba bigaragara cyane mu gihembwe cya gatatu, kuko umwana aba atangiye gutuga igifu cya nyina ndetse n’urwungano ngogozi muri rusange.
Urusenda rwishi rushobora gutuma amaraso agera muri nyababyeyi, bikaba byaba nyirabayaza w’imihango itunguranye (menstruation) kuko rwakunze gukoreshwa mu guhagarika gutwita (termination of pregnancies).
Niba Hari ubundi busobanuro mukeneye twiteguye kubafasha. Murakoze!
Reposted & Dr. P. Mupenzi Mwiza
Group Ubuzima-Ubuvuzi-Inama

robotstxt: allowed

filter: keep


text:
Rwanda | Ngoma: Abazakora mu ibarura rusange ry’abaturage barasabwa ubushishozi
Umunyamabanga nshingwabikorwa w’akarere ka Ngoma Muzungu Gerard arasaba abantu bazakora mu ibarura rusange riteganijwe muri uku kwa munani kuzagira ubushishozi n’ubwitonzi muri icyo gikorwa cy’ ingirakamaro.
Ibi Muzungu yabivuze kuri uyu wa 23 Nyakanga 2012 mu kigo cy’urwunge rw’amashuri rwa Kabare ahatangijwe kumugaragaro amahugurwa y’abazakora mu ibarura rusange ry’abaturage.
Impamvu Muzungu yabasabye kugira ubwitonzi ndetse n’ubushishozi ngo nuko iki gikorwa ari ingirakamaro kandi ko kizaba indorerwamo urwanda ruziboneramo mu byo rumaze kugeraho ndetse imibare izavamo ikazashingirwaho mungamba zizajya zifatwa z’iterambere n’ ibindi.
Uyu muyobozi avuga ko kuba amakuru azashyirwa ku ifishi y’ iabrura aramutse adakoranwe ubushishozi n’ ubwitange byatuma igihugu kidatera imbere kuko ibyakorwa byose byaba bikorwa ku mibare itari yo bityo bikaba byanadindiza iterambere.
Ku ruhade rw’abari bitabiriye aya mahugurwa batangaje ko mu byukuri batari bazi ko imirimo bahamagariwe gukora ifite akamaro ku buryo bwo hejuru cyane bityo ko koko uwo murimo ukeneye ubushishozi bwinshi ndetse n’ubwitonzi no gukunda igihugu kugirango ntibizabe gukora akazi no guhembwa gusa ahubwo bizabe no gutanga umuganda mu kubaka urwababyaye.
Umwe mu bitabiriye aya mahugurwa yagize ati “Njye mbonye bikomeye kuko numvaga byoroshye ariko ndabona akamaro bifite atari ibyo kujenjekera no gukora nta ntego. Uyu murimo urimo gukunda igihugu.â€
Uwatangaga amahugurwa Uzamukunda Judithe nawe yasabye abari mumahugurwa kuzubahiriza amabwiriza abazahabwa ndetse anasobanura akamaro iri barura rifite ku mu turarwanda.
Mu kamaro iri barura rizageza ku banyarwanda ngo harimo ko rizagaragaza imibereho y’ abaturarwanda bityo ibivuyemo bikaba aribyo bizajya bishingirwaho mu kugena gahunda zitandukanye za leta.
Aha yatanze urugero kuri gahunda zizajya zigenerwa ibyiciro byihariye bitandukanye by’abanyarwanda (nk’abamugaye, abatishoboye) byose bityo bibe nk’ubuvugizi kuri bo. Ngo bizajya bishingirwa ku mibare izava muri iri barura.
Iri barura rizatangira tariki ya 08 Nyakanga 2012, rirangire kuya 30 Nyakanga 2012. Bimwe mubyo rigamije ni ukumenya umubare nyakuri w’abaturarwanda, imiturire n’imibereho yabo. Byitezwe ko iri barura rizagaragaza umuvuduko n’ubwiyongere bw’ abaturage, n’ibindi.
Ibarura rusange ubundi ngo ryakagombye kuba nyuma ya buri myaka icumi ariko ngo siko byagenze mu Rwanda mu minsi yashize kubera impamvu zitandukanye zirimo na Genoside yakorewe abatutsi mu 1994. Ibarura rusange rya mbere mu Rwanda ryabaye mu 1978, irya kabili riba mu 1991 naho iryagatatu rikaba rigiye kuba mu 2012.
Iri barura rizarangira ritwaye akayabo ka miliyari 16,566,302,932. Abari guhugurirwa kuri site ya GS Kabare bagera kuri 359.


text:
Nyanza: Kwibuka ku nshuro ya 19 jenoside yakorewe abatutsi bizakorerwa muri buri mudugudu
Kuri uyu wa mbere tariki 25/03/2013 inama yakozwe n’ubuyobozi bw’akarere ka Nyanza ibanziriza iya nyuma itegura ibikorwa byo kwibuka ku nshuro ya 19 Jenoside yakorewe abatutsi muri Mata 1994 mu Rwanda hemejwe ko kwibuka bizakorerwa muri buri midugudu kugira ngo abayituye barusheho kumvishwa uburemere yagize mu muryango nyarwanda.
Ubusanzwe hatoranywaga aho icyumweru cy’icyunano gihera naho gisorezwa ku rwego rwa buri karere ariko mu karere ka Nyanza bavuze ko ibyo bitazongera kubaho ahubwo kuri iyi nshuro ya 19 bibuka jenoside yakorewe abatutsi mu Rwanda buri gikorwa cyose kizabera muri buri midugudu.
Nk’uko umuyobozi w’akarere ka Nyanza yakomeje abisobanura buri mihango yose izabera muri buri midugudu mu rwego rwo kwegereza ibikorwa byo kwibuka abaturage. Yagize ati: “ Buri muyobozi azajya agira umudugudu ajyamo yifatanye n’abahatuye†.
Murenzi Abdallah yanasabye abaturage be kutazagira n’umwe muri bo ugaragaza ingengabitekerezo ya jenoside cyangwa ngo asesereze mugenzi we wacitse ku icumu rya Jenoside yakorewe abatutsi amushinyagurira. Ibyo yavuze ko ari umuco mubi, ingeso mbi ndetse n’ubugizi bwa nabi k’uwo bizagaragaraho wese.
Yibukije abaturage be ko uwo bizagaragaraho ari ugushyikirizwa inzego z’umutekano nk’uko umwaka ushize wa 2012 byagendekeye abantu babiri bo mu karere ka Nyanza bashatse guhembera umwuka mubi mu gihe cy’icyunamo.
Abo bantu bagaragaye mu bikorwa byo gushyinyagura ntibyabaguye neza kuko bashyikirijwe ubutabera barafungwa nk’uko Murenzi Abdallah yakomeje abisobanura.
Ku bijyanye n’ibara rizakoreshwa mu kwibuka ku nshuro ya 19 Jenoside yakorewe abatutsi mu Rwanda yasobanuye ko hazakoreshwa ikijuju ni ukuvuga ibara risa n’ivu byerekana ko umuntu ari mu kababaro ko kubura umuntu we yakundaga bikaba bitandukanye n’amabara y’umweru cyangwa se umwura (Mauve) yakoreshwaga.
Insanganyamatsiko y’uyu mwaka iragira iti “Twibuke Jenoside yakorewe Abatutsi duharanira kwigiraâ€
Â


text:
Intara y’uburasirazuba iriga uburyo yarushaho kuzamura imibereho myiza y’abaturage
Abayobozi b’intara y’uburasirazuba bari mu mwiherero w’iminsi ibiri mu rwego rwo kwigira hamwe uburyo imibereho myiza y’abatuye muri iyo ntara yarushaho kuzamurwa harwanywa ubukene. Abo bayobozi bateranye nyuma y’aho ibyavuye mu bushakashatsi bwakozwe na minisiteri y’imari n’igenamigambi hamwe n’ikigo cya leta cy’ibarurishamibare [EICV3 survey report] bigiriye ahagaragara.
Bamwe mu bayobozi b’intara y’uburasirazuba mu mwiherero
Raporo y’ubwo bushakashatsi yashyizwe ahagaragara tariki 07/02/2012. Ubushakashatsi nyir’izina bukaba bwari bugamije kureba uburyo intara z’u Rwanda zagabanyije ubukene mu baturage. Ubwo bushakashatsi bwagaragaje ko Intara y’uburasirazuba ititwaye neza mu kugabanya ubukene mu baturage kuko bwagabanutse ku rugero rungana na 9,5% gusa mu myaka itanu ishize.
Mu mwaka wa 2005/2006, abaturage bagera kuri 52,1% bari mu nsi y’umurongo w’ubukene, mu ubushakashatsi bwakozwe mu mwaka wa 2010/2011 bwashyizwe ahagaragara mu kwezi gushize bugaragaza ko abaturage 42,6% ari bo bakiri mu nsi y’umurongo w’ubukene muri iyo ntara, bivuze ko hagabanutseho 9,5 % gusa mu gihe cy’imyaka itanu ishize.
Muri uyu mwiherero, abayobozi b’uturere tugize iyi ntara bagaragaje imishinga yihutirwa ishobora kugira uruhare mu kuzamura ubukungu n’imibereho myiza by’abaturage, kugira ngo ibibazo byagaragajwe n’iyo raporo [EICV3] bishakirwe umuti mu gihe cya vuba.
Guverineri w’intara y’uburasirazuba Uwamariya Odette yasabye abayobozi b’uturere gutekereza cyane ku mishinga y’ubuhinzi, ubuzima n’uburezi kuko byagaragaye ko harimo ikibazo ugereranyije no mu zindi nzego z’ubuzima rusange bw’umuturage.
Abayobozi b’intara y’uburasirazuba bari guhura n’abafatanyabikorwa ba yo ku buryo bw’umwihariko kugira ngo barebere hamwe uburyo imibereho myiza y’abaturage yatezwa imbere muri iyo ntara.
Kugeza ubu hamaze gukorwa inama n’abafatanyabikorwa mu by’ubuhinzi n’ubworozi, mu burezi, mu buzima no mu bigo by’imari kugira ngo abaturage bafashwe kugana ibigo by’imari.
Ni ku nshuro ya gatatu ubushakashatsi nk’ubu bukorwa hagamijwe kureba imbaraga intara z’u Rwanda zishyira mu bikorwa bigamije kurwanya ubukene mu baturage.


text:
KANDA HANO UREBE VIDEO
Umunsi ukurikira noheri uzwi ku izina rya Boxing Day, abantu benshi bazi ko ari umunsi w’imindwano cyangwa se imirwano iba yaraye ibaye ku munsi wa noheri.Boxing day n’umunsi wo gufungura impano ziba zatanzwe kuri noheri.
Uyu munsi wakomotse mu bihugu byahozemo ubucakara,kubera ko abacakara batabaga babonye umwanya wo kujya gusura inshuti n’abavandimwe babahaga impano zo kujyanira imiryango yabo maze izo mpano bakazifungura ku munsi ukurikira noheri ariwo witwa boxing day.
Impamvu uyu munsi bawise boxing day nuko izo mpano bahaga abacakara zabaga ziri mu dukarito (box) noneho bagafungura twa dukarito (boxing) ku munsi ukurikira noheri nuko abantu bawita Boxing day.
Uyu munsi wa Boxing day wubahirizwa cyane mu bihugu bikoresha ururimi rw’icyongereza.Kuri noheri abantu baba biriwe bishimye, bambaye neza , ndetse banariye neza gusa ngo bakagiye bibuka na ba bantu batashoboye kwishimisha maze bakabagenera impano kuri uyu munsi ukurikira noheri wa Boxing day.
Nkuko bisobanurwa mu gitabo kitwa diary entry for 19 December 1663 cyanditswe na Samuel Pepys , mu kinyejana cya 17 muri biriya bihugu cyane cyane bikoresha ururimi rw’icyongereza bafataga udukarito (box) bakadushira inyuma y’insengero ndetse no ku muhanda noneho uhanyuze wese akagira ikintu ashiramo .Utwo dukarito badukuragaho maze bya bintu bashizemo bakabigenera abatishoboye.
Uyu munsi wa Boxing Day aba ari umunsi w’ikiruhuko ku bakozi ,ukaba uba ku itariki 26 nyuma y’umunsi wa Noheri.Iyo uyu munsi wa boxing day ubaye mu mpera z’icyumweru ikiruhuko kimurirwa ku wa mbere.
Richard [email protected]